आज से ठीक 17 साल पहले, ऑपरेशन विजय के तहत कारगिल में जमे पाकिस्तानी घुसपैठियों को भारतीय सेना ने खदेड़कर भारत से बाहर किया था। दुश्मनों पर मिली इसी जीत को हर साल 26 जुलाई को कारगिल विजय दिवस के रूप में मनाया जाता है। आज से ठीक 17 साल पहले जो बच्चा पैदा हुआ होगा वो आज अपने किशोरावस्था की दहलीज को पार कर रहा होगा। आज जब वो बच्चा अपने बड़े-बुजुर्गों से कारगिल विजय की गाथा को सुन रहा होगा तो गर्व से उसका सीना चौड़ा हो रहा होगा।